Број: 1652/2023-03

Датум: 28.11.2023. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за доношење акта по хитном поступку

У складу са овлашћењем прописаним чланом 83. Пословника Скупштине Града Ниша („Службени лист града Ниша“, број 53/2023-пречишћен текст), Градско веће града Ниша упућује предлог за доношење акта по хитном поступку, односно, да се у дневни ред седнице Скупштине Града Ниша, заказане за 29.11.2023. године уврсти тачка:

1. Предлог одлуке о додели једнократне новчане помоћи ученицима средњих школа на територији Града Ниша, који су држављани Републике Србије

Предлог наведеног акта, који Вам у прилогу достављамо, Градско веће Града Ниша је утврдило на седници одржаној дана 28.11.2023. године.

У циљу обезбеђивања услова за побољшање материјалног статуса ученика средњих школа на територији Града Ниша, Градско веће је утврдило Предлог одлуке о додели једнократне новчане помоћи ученицима средњих школа на територији Града Ниша, који су држављани Републике Србије, којим се утврђује право на исплату једнократне новчане помоћи у висини од 10.000 динара.

На основу наведеног, Градско веће Града Ниша упућује у скупштинску процедуру по хитном поступку, Предлог одлуке о додели једнократне новчане помоћи ученицима средњих школа на територији Града Ниша, који су држављани Републике Србије.

**Председница**

**Градског већа Града Ниша**

**Драгана Сотировски**